CELEX: 31989R0763
Language: el
Date: 1989-03-20 00:00:00
Title: Κανονισμός (ΕΟΚ) αριθ. 763/89 του Συμβουλίου της 20ής Μαρτίου 1989 για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων

Avis juridique important

|

31989R0763

Κανονισμός (ΕΟΚ) αριθ. 763/89 του Συμβουλίου της 20ής Μαρτίου 1989 για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 084 της 29/03/1989 σ. 0001 - 0001 Φινλανδική ειδική έκδοση: Κεφάλαιο 3 τόμος 28 σ. 0191  Σουηδική ειδική έκδοση: Κεφάλαιο 3 τόμος 28 σ. 0191 

***** ΚΑΝΟΝΙΣΜΟΣ (ΕΟΚ) αριθ. 763/89 ΤΟΥ ΣΥΜΒΟΥΛΙΟΥ  της 20ής Μαρτίου 1989  για την τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας ότι, σύμφωνα με το άρθρο 5γ παράγραφος 1α του κανονισμού (ΕΟΚ) αριθ. 804/68 (4), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (5), παρέχεται η δυνατότητα στα κράτη μέλη να επιτρέπουν προσωρινές και μερικές παραχωρήσεις ποσοτήτων αναφοράς· ότι η διάταξη αυτή έχει εισαχθεί για να αντιμετωπίζεται με συγκεκριμένο τρόπο μια μείωση της παραγωγής· ότι θα πρέπει να προβλεφθεί η περίπτωση που η προσωρινή παραχώρηση χρησιμοποιείται για κερδοσκοπικούς σκοπούς προκειμένου να τεθούν όρια σε μια τέτοια χρησιμοποίηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5γ παράγραφος 6 του κανονισμού (ΕΟΚ) αριθ. 804/68, προστίθεται το ακόλουθο εδάφιο:  «Σε περίπτωση ανάγκης, το Συμβούλιο, σύμφωνα με την ίδια διαδικασία, περιορίζει τις προσωρινές παραχωρήσεις που αναφέρονται στην παράγραφο 1α».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαρτίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. C 265 της 12. 10. 1988, σ. 4.  (2) ΕΕ αριθ. C 12 της 16. 1. 1989.  (3) ΕΕ αριθ. C 337 της 31. 12. 1988, σ. 16.  (4) ΕΕ αριθ. L 148 της 28. 6. 1968, σ. 13.  (5) ΕΕ αριθ. L 110 της 29. 4. 1988, σ. 27.